**Ո Ր Ո Շ ՈՒ Մ**

**Կատարողական վարույթը կասեցնելու մասին**

**08.04.2019թ. ք.Երևան**

Հարկադիր կատարումն ապահովող ծառայության Երևան քաղաքի Էրեբունի-Նուբարաշեն բաժնի հարկադիր կատարող Տ.Ավալյանս ուսումնասիրելով 26.03.2019թ. վերսկսված թիվ 03159400 կատարողական վարույթի նյութերը՝

**Պ Ա Ր Զ Ե Ց Ի**

ՀՀ Երևան քաղաքի Էրեբունի և Նուբարաշեն վարչական շրջանների ընդհանուր իրավասության դատարանի կողմից տրված թիվ ԵԷԴ/2262/02/16 կատարողական թերթի համաձայն պետք է՝ Ասատուր Մարտինի Ավետիկյանից հօգուտ <<ՎՏԲ-Հայաստան բանկ>> ՓԲԸ-ի բռնագանձել` 271.494,80 ՀՀ դրամ, որպես օվերդրաֆտի պարտքի և 5.429,90 ՀՀ դրամ, որպես նախապես մուծված պետական տուրքի գումար: Ժամկետանց վարկի մնացորդի` 199.103,40 ՀՀ դրամ գումարի և ժամկետանց տոկոսի նկատմամբ տույժերի հաշվարկը 23.05.2016 թվականից մինչև դրա փաստացի մարումը շարունակել 0.2 տոկոսով /յուրաքանչյուր ուշացած օրվա համար/, ինչպես նաև սահմանված` 5.000 ՀՀ դրամ տուգանքը 23.05.2016 թվականից հաշվարկել միչև փաստացի մարումը` հիմք ընդունելով 14.04.2012 թվականի տնօրինության թիվ 399 որոշումը:

Պարտապանից պետք է բռնագանձել նաև բռնագանձման ենթակա գումարի 5 տոկոսը, որպես կատարողական գործողությունների կատարման ծախս:

Կատարողական գործողությունների ընթացքում պարզվել է, որ պարտապան Ասատուր Մարտինի Ավետիկյանի պարտքը 28.03.2019թ. դրությամբ թիվ ԵԷԴ/2262/02/16 կատարողական թերթի համաձայն կազմում է 541.429 ՀՀ դրամ:

Պարտապանի գույքը բավարար չէ պահանջատիրոջ պահանջները կատարելու համար:

**Վերոգրյալի հիման վրա և ղեկավարվելով «Սնանկության մասին» ՀՀ օրենքի 6-րդ հոդվածի 2-րդ մասով, «Դատական ակտերի հարկադիր կատարման մասին» ՀՀ օրենքի 28-րդ հոդվածով և 37-րդ հոդված 1-ին մասի 8-րդ կետով.**

**Ո Ր Ո Շ Ե Ց Ի**

Կասեցնել 26.03.2019թ. վերսկսված թիվ 03159400 կատարողական վարույթը 60-օրյա ժամկետով:

Առաջարկել պահանջատիրոջը և պարտապանին նրանցից որևէ մեկի նախաձեռնությամբ 60-օրյա ժամկետում սնանկության հայց ներկայացնել դատարան.

Սույն որոշումը երկու աշխատանքային օրվա ընթացքում հրապարակել [www.azdarar.am](http://www.azdarar.am) ինտերնետային կայքում:

**Որոշման պատճենն ուղարկել կողմերին.**

**Որոշումը կարող է բողոքարկվել ՀՀ վարչական դատարան կամ վերադասության կարգով` որոշումը ստանալու օրվանից տասնօրյա ժամկետում:**

**ՀԱՐԿԱԴԻՐ ԿԱՏԱՐՈՂ,**

**ԱՐԴԱՐԱԴԱՏՈՒԹՅԱՆ ԱՎԱԳ ԼԵՅՏԵՆԱՆՏ՝ Տ. ԱՎԱԼՅԱՆ**